[{"text_idx": "#000002", "text": "Mae deiseb yn galw ar Nathan Gill i gael ei ddisodli fel arweinydd UKIP Cymru wedi ei gyflwyno i gorff llywodraethu'r blaid."}, {"text_idx": "#000004", "text": "Daw'r alwad ar Mr Gill gan 26 o enwau ar y ddeiseb, sy'n cynnwys chwe ymgeisydd y blaid yn yr etholiad cyffredinol y llynedd."}, {"text_idx": "#000005", "text": "Mae eisoes wedi gwrthod galwadau arno i ildio'r awenau yn dilyn her debyg wythnos diwethaf."}, {"text_idx": "#000006", "text": "Dyma ffrae fewnol sydd wedi bod yn berwi ers amser yn dilyn anghydfod ynghylch y ffordd mae UKIP yn dewis ymgeiswyr ar y rhestrau rhanbarthol ar gyfer mis Mai."}, {"text_idx": "#000007", "text": "Roedd nifer o selogion yn anhapus bod y cyn Aelodau Seneddol Ceidwadol, Neil Hamilton a Mark Reckless, sydd bellach yn aelodau o UKIP, yn y ras i fod yn ymgeiswyr Cynulliad."}, {"text_idx": "#000008", "text": "\"Y ddealltwriaeth gan bawb yw bod UKIP yng Nghymru yn gweithredu ar sail parch,\" meddai'r ddeiseb."}, {"text_idx": "#000010", "text": "Mae'r ddeiseb yn cyhuddo Mr Gill o ddangos \"diffyg arweinyddiaeth ym mhob agwedd o'r mater\", gan ychwanegu nag oes gan \"aelodau unrhyw ffydd yn ei allu i arwain UKIP yng Nghymru mewn unrhyw ffordd effeithiol\"."}, {"text_idx": "#000012", "text": "Mae UKIP wedi gwrthod gwneud unrhyw sylw ond mae ffynhonnell o fewn y blaid wedi disgrifio'r ddeiseb fel \"gwiriondeb\"."}, {"text_idx": "#000013", "text": "Mae un o drefnwyr y ddeiseb, Nigel Williams, cadeirydd UKIP yn Delyn wedi dweud bod hi'n \"well hwyr na hwyrach\" i godi pryderon gyda etholiadau'r Cynulliad mond ychydig fisoedd i ffwrdd."}, {"text_idx": "#000014", "text": "Mae'n dweud bod angen etholiad i benderfynu ar yr arweinydd i'r blaid gan ddweud y gallai UKIP Cymru ddewis \"unrhyw un o ddeg o bobl wych\"."}, {"text_idx": "#000015", "text": "Mae nifer o actifyddion yn parhau yn anhapus bod Nathan Gill wedi ei apwyntio, yn hytrach na'i ethol fel arweinydd UKIP yng Nghymru."}, {"text_idx": "#000016", "text": "Prif StraeonTrawsfynydd: Cyflymder yr A470 yn 'beryg bywyd'Cyhoeddwyd6 awr yn o\u0302l'Rhagorol, anhygoel, rhyfeddol': Cefnogwyr Cymru'n dathluCyhoeddwyd12 awr yn o\u0302l'Amhosib trafod cyfrif ffrind anabl gyda banc dideimlad'Cyhoeddwyd15 awr yn o\u0302l"}, {"text_idx": "#000018", "text": "'Rhagorol, anhygoel, rhyfeddol': Cefnogwyr Cymru'n dathlu"}, {"text_idx": "#000019", "text": "'Amhosib trafod cyfrif ffrind anabl gyda banc dideimlad'"}, {"text_idx": "#000021", "text": "Ateb y Galw: Efa Lois"}, {"text_idx": "#000023", "text": "Ras drwy Kenya yn 'ehangu bywyd'"}, {"text_idx": "#000024", "text": "Ifan Phillips a'i bositifrwydd i'r dyfodol"}]